Piedāvājums izsolei Nr. AS OŪS 2022/1\_I

“Par augošu koku ciršanas tiesībām”

**AS “Olaines ūdens un siltums” izsoles noteikumi par** **augošu koku ciršanas tiesībām Zeiferta ielā 10A (kad. apz. 80090041819)**

1. **Izsoles noteikumos lietotie termini**
   1. Izsoles organizētājs un izsoles pamatojums – izsoli organizē AS ‘’Olaines ūdens un siltums‘’ un pamatojoties uz Olaines novada pašvaldības būvniecības ieceri ‘’Betona skeitparka būvniecība Zeiferta iela 10A , Olaine.”
   2. Izsoles priekšmets – augošu koku ciršanas tiesības un iegūtās koksnes realizācija Zeiferta ielā 10A (kad. apz. 80090041819), saskaņā ar 1.pielikumā norādītajiem dokumentiem (Cirsmas novērtējums un dastojums, Zeiferta 10A ciršanas plāns, Atmežojamās meža zemes izvietojuma plāns).

|  |  |  |  |  |
| --- | --- | --- | --- | --- |
| **Izsoles daļa** | **Adrese** | **Kadastra Nr.** | **Cirtes veids** | **Cirsmas apjoms (m3)** |
| 1 | Zeiferta iela 10A | 80090041819 | Atmežošanas cirte | 43 |

* 1. **Izsole** – organizēts cenas solīšanas process ar mērķi noskaidrot izdevīgāko pirkuma piedāvājumu saskaņā ar 1.pielikumā norādītajiem dokumentiem (Cirsmas novērtējums un dastojums, Zeiferta 10A ciršanas plāns, Atmežojamās mežā zemes izvietojuma plāns).
  2. **Izsoles uzvarētājs** - pretendents, uz kuru nav attiecināmi Izsoles nolikumā noteiktie izslēgšanas noteikumi (3.6.punkts) un kurš piedāvājis augstāko cenu *euro* par Izsoles priekšmetu.
  3. **Pircējs** - izsoles uzvarētājs, ar kuru noslēgts pirkuma līgums (2.pielikums);
  4. **Pārdevējs** – AS “Olaines ūdens un siltums”.
  5. **Piedāvājums** – noteiktajā kārtībā aizpildīts Izsoles noteikumu 3.pielikums, kas nosūtīts uz Izsoles noteikumos 2.1.punktā norādīto e-pasta adresi.
  6. **Pirkuma līgums**, kas sagatavots atbilstoši Izsoles noteikumiem pievienotajai veidnei un Izsoles rezultātā noslēgts starp Pircēju un Pārdevēju par Izsoles priekšmetu un par Izsoles rezultātā noteikto pirkuma cenu.
  7. **Pirkuma cena** – Izsolē izsolītā materiāla gala cena *euro*, kas aprēķināta Izsoles noteikumos noteiktajā kārtībā, neietverot pievienotās vērtības nodokli.
  8. **Pretendents** - persona, kura Izsolē iesniegusi cenu piedāvājumu un noteiktajā kārtībā ir apliecinājusi, ka piekrīt Izsoles noteikumiem un uz to nav attiecināmi Izsoles noteikumos norādītie izslēgšanas noteikumi.
  9. **Slēptā cena** – Pārdevēja Izsolei noteiktā cena, lētāk par kuru darījums netiks veikts.

1. **Piedāvājumu iesniegšanas kārtība**
   1. **Piedāvājumi jāiesniedz elektroniski līdz 2022.gada. 14 maijam plkst. 10:00, nosūtot to uz e-pastu:** [**izsoles@ous.lv**](mailto:izsoles@ous.lv);
   2. Sludinājums par elektronisko izsoli tiek publicēts AS ‘’Olaines ūdens un siltums’’ tīmekļa vietnē www.ous.lv, sadaļā ‘’Izsoles’’.
   3. Iesniedzot Piedāvājumu Pretendents apliecina, ka:
      1. Pretendents pilnībā pieņem Izsoles noteikumus kā pamatu Izsolei un Izsoles uzvarētāja noteikšanai, kuram tiks piešķirtas tiesības noslēgt pirkuma līgumu ar Pārdevēju;
      2. uz Pretendentu nav attiecināmi Izsoles noteikumos noteiktie Pretendentu izslēgšanas nosacījumi (Izsoles noteikumu 3.6.punkts);
      3. Pretendents ir iepazinies ar Izsoles noteikumu pielikumos pievienotajiem dokumentiem un piekrīt tajos norādītajai pārdošanas, kvalitātes un apmaksas kārtībai.
   4. Piedāvājums jāiesniedz par pilnu Izsoles priekšmeta apjomu atbilstoši Izsoles noteikumiem.
   5. Pretendentiem jāaizpilda 3. pielikuma tabula: *6.aile*, norādot Izsoles priekšmeta kopējo pirkuma summu *euro* atbilstoši piedāvātajam apjomam.
2. **Izsoles uzvarētāja noteikšanas kārtība un rezultātu paziņošana**
   1. Par Izsoles uzvarētāju tiks atzīts pretendents, kura piedāvājums būs ar visaugstāko  piedāvājuma cenu EUR.
   2. Gadījumā, ja divu vai vairāku Pretendentu cenu piedāvājumi būs ar vienādu visaugstāko piedāvājuma cenu, šiem Pretendentiem tiks piedāvāta iespēja iesniegt jaunu cenu piedāvājumu (ne mazāku par sākotnējo piedāvājumu) līdz nākošās darba dienas plkst. 11:00. Uzaicinājums iesniegt piedāvājumu atkārtoti tiks nosūtīts uz attiecīgo Pretendentu e-pastiem, no kuriem tika saņemti piedāvājumi. Par Izsoles uzvarētāju tiks atzīts Pretendents, kura piedāvātā jaunā cena būs augstāka.
   3. Ja no Pretendentiem netiks saņemti jaunie cenu piedāvājumi (atkārtotie) vai saņemtie piedāvājumi atkārtoti būs ar vienādu visaugstāko cenu, par Izsoles uzvarētāju tiks atzīts Pretendents, kurš pirmais būs iesūtījis savu sākotnējo cenu piedāvājumu.
   4. Ar Izsoles uzvarētāju tiek slēgts Pirkuma līgums.
   5. Paziņojums par Izsoles rezultātiem ne vēlāk kā 2 (divu) darba dienu laikā, skaitot no dienas, kad pieņemts lēmums, tiks publicēts AS “Olaines ūdens un siltums” mājas lapā [www.ous.lv](http://www.ous.lv) sadaļā “Izsoles”.
   6. AS “Olaines ūdens un siltums” ir tiesības nevērtēt piedāvājumu un neslēgt līgumu ar Pretendentu, uz kuru ir attiecināmi sekojoši izslēgšanas nosacījumi:

|  |  |
| --- | --- |
| **Izslēgšanas nosacījumi** | **Apliecinošie dokumenti** |
| Ir pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts | Uz piedāvājuma izvērtēšanas brīdi informācija tiks pārbaudīta Uzņēmumu reģistra vietnē [www.ur.gov.lv](http://www.ur.gov.lv) |
| Ir konstatēts, ka pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro* | Izsoles dienā informācija tiks pārbaudīta Valsts ieņēmumu dienesta (VID) nodokļu parādnieku datu bāzē <https://www6.vid.gov.lv/?aspxerrorpath=/VID_PDB/NPAR>  Ārvalstī reģistrēts pretendents Izsoles Piedāvājumam pievieno apliecinātu kopiju izziņai, kas apliecina, ka tam attiecīgajā ārvalstī ir/nav nodokļu parādi, t.sk. sociālās apdrošināšanas obligāto iemaksu parādi, kas pārsniedz norādīto summu. |

* 1. Ja Pretendentam ir pamats uzskatīt, ka tam publiski pieejamās datu bāzēs Izsoles dienā varētu uzrādīties informācija par aktuālu nodokļu parādu, Pretendenta pienākums ir, vienlaikus ar piedāvājumu, iesniegt Izsoles dienā iegūtu un Pretendenta pārstāvja apliecinātu izdruku no Elektroniskās deklarēšanas sistēmas (EDS) vai attiecīgas valsts nodokļu administrācijas izsniegtas izziņas kopiju (ja Pretendents ir reģistrēts ārvalstīs), kas apliecina, ka Izsoles dienā Pretendentam nav nodokļu un/vai valsts sociālās apdrošināšanas obligāto iemaksu parādu, kas kopsummā pārsniedz 150 *euro*.
  2. Pasūtītājam ir tiesības pasludināt Izsoli par nenotikušu, ja:
     1. ja nosolītā lielākā cena *euro* par Izsoles priekšmeta nesasniedz Pārdevēja noteiko slēpto pārdošanas cenu un Pretendents noteikumos noteiktajā kārtībā (3.11.) atteicies no piedāvājuma slēgt pirkuma līgumu par slēpto cenu;
     2. nav iesniegts neviens Piedāvājums;
     3. Izsoles uzvarētājs atteicies noslēgt pirkuma līgumu;
     4. Izsoles uzvarētājs kavē priekšapmaksas rēķina apmaksas termiņu ilgāk kā 5 (piecas) darba dienas.
  3. AS “Olaines ūdens un siltums” atzīst Izsoli par spēkā neesošu un atsauks publicētos Izsoles rezultātus, ja Pārdevējam ir aizdomas par jebkādu neatļautu Izsoles Pretendentu savstarpēju vienošanos.
  4. Pārdevējam ir tiesības uzskatīt, ka Izsoles uzvarētājs ir atteicies slēgt pirkuma līgumu, ja Izsoles uzvarētājs 5 (piecu) darba dienu laikā no Izsoles rezultātu paziņošanas brīža nav ieradies noslēgt līgumu.
  5. Ja tiek konstatēts, ka labāko piedāvājumu iesniegušā Pretendenta piedāvātā cena ir zemāka par AS “Olaines ūdens un siltums” noteikto slēpto cenu, Izsoles organizētājs piedāvā šim Pretendentam slēgt pirkuma līgumu par slēpto cenu. Ja Pretendents atsakās, Izsole tiek atzīta par nenotikušu.
  6. Ja tiek konstatēts, ka uz labāko piedāvājumu iesniegušo Pretendentu attiecināmi Izsoles noteikumos norādītie izslēgšanas noteikumi (3.6.punkts) vai tas atteicies no līguma slēgšanas, tad līguma slēgšanas tiesības var tikt piedāvātas nākamajam labāko cenu piedāvājušajam Pretendentam. Ja nākamo labāko cenu piedāvājušais Pretendents atsakās, tad Izsole visā apjomā tiek atzīta par nenotikušu.